Maruja Pachón

Maruja Pachón de Villamizar (New York, AEB, 1937ko abenduaren 9a) politikari, hezkuntza ministro, publizista eta bahitutako kazetaria da. 1990 urteko abuztuaren 30ean bahitu zuen beste bost lagunekin batera, Los Extraditables taldeak, Pablo Escobar narkotrafikatzeilea buru zuen Los Extraditables taldeak eta 1991 urteko maiatzean askatu zuten.

CPB (Círculo de Periodistas de Bogotá) sarien irabazlea izan zen 1985 urtean eta Simon Bolivar 1986 urtean.

 Bizitza 

 Familia 
Alvaro Pachon de la Torre kazetariaren alaba da, bere ahizpa zaharrena Gloria Pachón da, Luis Carlos Galanen alarguna. Alberto Villamizar kukutar politikariarekin ezkonduta egon zen, eta seme bat izan zuten; Marujaren lehen ezkontzako seme-alabak hauexek dira: Monica, Alexandra, Juana, Nicolas eta Patricio.

 Lan ibilbidea 
Publizista izan zen McCann-Erickson eta Época agentzietan, besteak beste. Turismoaren Korporazio Nazionaleko sustapen-zuzendaria ere izan zen.

Kazetari gisa, Enfoque y Reportajes al mundo telebista-saioak zuzendu zituen, eta CPB sariak irabazi zituen 1985 urtean eta Simón Bolívar 1986 urtean. Bere jarduera profesionala, politikaren ondoan, Liberalismo Berriaren Ikasketa Zentroko komunikazio batzordea koordinatzera eraman zuen.

 Bahiketa 
Luis Carlos Galan koinatua hil eta urtebetera bahitu zuen Los Extraditables taldeak, Pablo Escobar buru zuela, eta politikarien eta kazetarien bahiketa masiboa eragin zuen, Cesar Gaviria presidenteari estradizio-ituna bertan behera uzteko presioa egiteko eta, horrez gain, narkotrafikatzaileentzat beste onura batzuk lortzeko. Bahitu zutenean, zinema sustatzeko estatuko enpresako zuzendaria zen.

Bere bahiketaren xehetasunak, bere koinata Beatriz Villamizar, Marina Montoya, Diana Turbay, Azucena Liévano, Francisco Santos Calderon eta beste bahitu batzuenarekin batera, Gabriel García Márquezen Noticia de un Secuestro (euskaraz: Bahiketa baten albistea) liburuan kontatzen dira.

1991 urteko maiatzean askatu zuten, Alberto Villamizar senarraren kudeaketa sakonen ondoren.

 Hezkuntza ministro 
Aske geratu eta bi urtera, Cesar Gaviria presidenteak Hezkuntza ministro izendatu zuen. Era berean, Escuela Galán korporazioko zuzendaria izan zen. Erakunde hori izaera mistokoa da eta balio demokratikoetan prestakuntza ematen du.

 Herri kulturan 

 Pablo Escobar, el patrón del mal telesailean, Jacqueline Arenalek interpretatu zuen bere rola.
 Cristina Umañak interpretatzen du Noticias de un secuestro telesailean.
 Gabriel Garcia Márquez idazle ezagunaren Noticias de un secuestro liburuan jaso zuen bere istorioa.

 Erreferentziak 

 Kanpo estekak 
 Bahiketa baten berri

Kategoria:Kolonbiako kazetariak
Kategoria:Emakume kazetariak
Kategoria:Kolonbiako politikariak
Kategoria:Emakume ministroak
Kategoria:Kolonbiako katolikoak
Kategoria:XXI. mendeko emakumeak
Kategoria:XX. mendeko emakumeak
Kategoria:Hezkuntza ministroak